Oktagon MMA

Oktagon MMA je najväčšia česko-slovenská organizácia, ktorá usporadúva turnaje bojových športov MMA. Zakladatelia a zároveň jeho majitelia sú Pavol Neruda (skôr Šipkovský) a Ondřej Novotný.

Organizácia vznikla v júni 2016, kedy prišla s reality show Oktagon Výzva. Projekt vyvrcholil na turnaji Oktagon 1. Vo finále proti sebe stáli Gábor Boráros a Jakub Běle. Víťazom hlavného zápasu a celej reality show sa stal Gábor Boráros a Oktagon odštartoval sériu galavečerov. Nasledujúce 3 série priniesli niekoľko víťazov zo Slovenska. Samuel Krištofič, Karol Ryšavý a Lucia Szabová doplnili zbierku šampiónov. Finále 5. série prebehlo na turnaji Oktagon 20, v ktorom zvíťazil Roman Paulus nad Tomášom Zajacom na body. 

Oktagon ročne usporadúva hneď niekoľko turnajov v tých najväčších českých a slovenských arénach či mestách. Mimo to pripravuje pre všetkých športových fanúšikov jedinečnú reality šou s profesionálnymi bojovníkmi zvanú Oktagon Výzva. Pripravuje tiež týždenník Oktagon Magazín, ktorý mapuje scénu bojových športov. Obľúbený Projekt X, ktorý sledoval cestu obyčajného človeka až do klietky, Projekt Y - čisto ženskú MMA reality show a v neposlednom rade talkshow o bojovníkoch a ľuďoch zo scény Oktagon Majk. Organizácia má teraz viac ako 450 000 fanúšikov na sociálnych sieťach a YouTube, kde ich videá mali len za rok 2019 cez 30 mil. zhliadnutí.

Udalosti

Váhové kategórie/Šampióni

Tipsport GAMECHANGER 
Organizácia na tlačovej konferencii Oktagon Time dňa 1.12.2023 v Ostrave predstavila unikátny projekt so svojím generálnym partnerom Tipsport. Jedná sa o pyramídový systém vo Welterovej váhe (77kg), v ktorom si 16 MMA bojovníkov rozdelí finančnú odmenu vo výške 1 000 000 eur. Zápasy sa postupne odohrajú na 5-tich turnajoch v roku 2023. Turnaj bude obsahovať aj formu hlasovania fanúšikov za tzv. "lucky loser", ktorého priaznivci svojími hlasmi posunú po prehratom zápase do ďalšej fázy vyraďovacieho turnaja. Jednotlivé eventy tak budú mať aj náhradných zápasníkov pre prípad možného zranenia.

Rozdelenie finančných odmien bojovníkov: prehra v osemfinále - 15 000 €, prehra vo štvrťfinále - 40 000 €, prehra v semifinále - 80 000 €, prehra vo finále - 130 000 € a víťaz pyramídy získa 300 000 €.

*Udávané MMA skóre je rekord bojovníka pred začatím pyramídy

*Najvyššie umiestnenie je najlepšie kariérne dosiahnuté miesto bojovníka vo svetovom rebríčku podľa portálu Fight Matrix pred začatím pyramídy

Projekt UNDERGROUND

Externé odkazy 
 Oficiálna stránka

Športové organizácie
Organizácie v Česku